અમદાવાદ: વટવામાં મકાન માલિક દ્વારા ભાડુતને મોતને ઘાટ ઉતારી દેવાના ચકચારી કિસ્સામાં પોલીસે મકાન માલિકની ૧૧ વર્ષની પુત્રીનું નિવેદન લેતાં નવો ખુલાસો થયો છે. મૃતક ચિત્તરંજનપ્રસાદ ઉર્ફે દીપુએ મારી નાખવાની ધમકી આપી વારંવાર બળાત્કાર ગુજાર્યો હોવાનું તેમજ તેને મૃત પુત્રી જન્મી હોવાનું નિવેદન પોલીસ સમક્ષ આપ્યું છે. બીજી તરફ પોલીસે પ્રસૂતિ કે ગર્ભપાત કરનારા ડોક્ટર સામે ગુનો દાખલ કરવા જિલ્લા આરોગ્ય વિભાગને જાણ કરી છે.